**Kivonat az Egészségügyi Szakmai Bizottság 2017. szeptember 13-i nyilvános ülésének jegyzőkönyvéből**

Az Egészségügyi Szakmai Bizottság 9 igen szavazattal, ellenszavazat és tartózkodás nélkül az alábbi határozatot hozta:

**36/2017. (IX.13.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Egészségfejlesztési Tervének jóváhagyására” című előterjesztést megtárgyalta, és a határozati javaslatot azzal a módosítással javasolja elfogadásra a Közgyűlésnek, hogy az Egészségfejlesztési Terv III. fejezetének a Bűnmegelőzési és Közbiztonsági Koncepcióra vonatkozó része az alábbi szövegrésszel egészüljön ki:

„Nagyon fontos, hogy a szabadidősport fejlesztése nem csak a minőségi versenysport bázisát szolgálja ki, hanem jelentős szerepe lehet a fiatalok szabadidejének értelmes eltöltésében és ezáltal a fiatalkori bűnözés, kábítószer-használat mérséklődése várható. Ez utóbbi tekintetben a fiatal korosztálynak a kulturális programokba fokozottabb bevonása is hasonló szerepet tölthet be.”

**Felelősök:** Dr. Kecskés László, az Egészségügyi Szakmai Bizottság elnöke

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal